ประจำเดือนมาช้ากว่าปกติแต่ปัสสาวะบ่อยมากทั้งที่ไม่ค่อยดื่มน้ำแต่ทานยาคุมฉุกเฉินเมื่อเดือนที่แล้วตอนนี้ทานยาสตรีเบนโลอยู่ไม่ทราบว่าที่ปัสสาวะบ่อยเป็นเพราะตัวยาด้วยรึป่าวรึว่าเป็นเพราะประจำเดือนใกล้มาถึงทำให้ฉี่บ่อยแล้วก็ยังมีตกขาวเป็นมูกสีขาวขุ่นด้วย
สวัสดีค่ะ อาการปัสสาวะบ่อยอาจเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้เป็นผลข้างเคียงจากยาคุมฉุกเฉินได้น้อยค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน ไม่ซื้อยาสตรีใดๆมารับประทานเองควรไปพบแพทย์เพื่อตรวจปัสสาวะยืนยันการวินิจฉัยด้วยการตรวจปัสสาวะ ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้วค่ะ